Bandaríski leikarinn RonLeibman er látinn 82 ára að aldri . Leibman , sem þekktastur var fyrir hlutverk sitt sem Dr. Leonard Green , faðir RachelGreen , í vinsælu gamanþáttunum Friends , starfaði sem leikari frá árinu 1956 og lék í fjölda kvikmynda , þáttaraða og leikrita . BBC greinir frá . Leibman fæddist 11. október 1937 og birtist fyrst á skjánum í hlutverki Johnny í þáttunum TheEdge of Night árið 1956 . Fyrsta myndin sem Leibman lék í var myndin Where‘s Poppa árið 1970 . Þrátt fyrir að Leibman hafi notið vinsælda í Friends og hafi hlotið Emmy verðlaun fyrir hlutverk sitt í þáttunum Kaz auk Tony verðlauna árið 1993 , hlaut hann einnig verðlaun fyrir versta leikarann fyrir hlutverk sitt sem Esteban í Zorro : TheGayBlade sem kom út árið 1981 . Síðasta hlutverk Leibman var í þáttunum Archer þar sem hann ljáðiRonCadillac rödd sína í níu þáttum . Banamein Leibmans var lungnabólga . Leibman skilur eftir sig eiginkonu , leikkonuna Jessicu Walter .